Više od polovice svjetskog stanovništva 2020. je živjelo u urbanim područjima. Očekuje se da će taj postotak dosegnuti 68 % do 2050. (17) Uz to, tek treba izgraditi pola urbanih infrastruktura do 2050. (18) Gradovi i metropolska područja su središta gospodarske aktivnosti, stvaranja znanja, inovacija i novih tehnologija. Gradovi utječu na kvalitetu života građana koji žive ili rade u njima. Države članice trebale bi tehnički i financijski podržavati općine . Izvjestan broj općina i drugih javnih tijela u državama članicama već je uveo integrirane pristupe u vezi s uštedom energije i opskrbom energijom, na primjer putem akcijskih planova za održivu energiju, kao što su akcijski planovi razvijeni u okviru inicijative Sporazum gradonačelnika, i integrirane gradske pristupe koji nadilaze pojedinačne zahvate na zgradama ili u vrstama prometa.

Više od polovice svjetskog stanovništva 2020. je živjelo u urbanim područjima. Očekuje se da će taj postotak dosegnuti 68 % do 2050. (19) Uz to, tek treba izgraditi pola urbanih infrastruktura do 2050. (20) Gradovi i metropolska područja su središta gospodarske aktivnosti, stvaranja znanja, inovacija i novih tehnologija. Gradovi utječu na kvalitetu života građana koji žive ili rade u njima. Države članice trebale bi tehnički i financijski podržavati lokalne vlasti . Izvjestan broj lokalnih i regionalnih vlasti i drugih javnih tijela u državama članicama već je uveo integrirane pristupe u vezi s uštedom energije, opskrbom energijom i održivom mobilnošću, na temelju zakonskog mandata ili na dobrovoljnoj osnovi , na primjer putem akcijskih planova za održivu energiju, kao što su akcijski planovi razvijeni u okviru Sporazuma gradonačelnika, i integrirane gradske pristupe poput onih razvijenih u okviru planova održive gradske mobilnosti, koji nadilaze pojedinačne zahvate na zgradama ili u vrstama prometa. Potrebno je dodatno poraditi na poboljšanju energetske učinkovitosti gradske mobilnosti, kako u putničkom tako i u teretnom prometu. S obzirom na to da se od lokalnih i regionalnih vlasti, koje su predvodnice u energetskoj tranziciji, traže znatni dodatni napori, treba im zajamčiti lak pristup nužnoj financijskoj potpori u okviru europskih instrumenata za provedbu njihovih planova za zelenu tranziciju koji obuhvaćaju planove za održivu energiju i zaštitu klime te održivu gradsku mobilnost. U tu će se svrhu posebna pozornost posvetiti provedbi mjera koje već postoje unutar postojećeg pravnog okvira. To je važno, primjerice, tijekom cjelokupne provedbe europskih fondova, kao što su višegodišnji financijski okvir i NextGenerationEU, uključujući Mehanizam za oporavak i otpornost, strukturne fondove i fondove kohezijske politike, Fond za ruralni razvoj i Fond za pravednu tranziciju, kao i financijske instrumente i tehničku pomoć dostupne u okviru fonda InvestEU. Od ključne je važnosti aktivno sudjelovanje regija i, prema potrebi, lokalnih vlasti u razvoju i provedbi sporazuma o partnerstvu i operativnih programa, zajedno s pružanjem izravne potpore održivom urbanom razvoju, kao i dostatnih sredstava u okviru cilja politike za zeleniji, niskougljični prelazak na gospodarstvo s nultom neto stopom emisije ugljika i otpornu Europu.